IC লিটনকেই বোলপুর থেকে পাঠিয়ে দেওয়া হল জলপাইগুড়ি

বীরভূম: ফোন করে IC-র মা-বৌকে কু-কথা গালিগালাজের অভিযোগ উঠেছিল অনুব্রত মণ্ডলের বিরুদ্ধে। সেই লিটনকেই বোলপুর থেকে বদলি করে দেওয়া হল জলপাইগুড়িতে। অবশেষে বোলপুর থানার আইসি লিটন হালদারকে (IC Litan Haldar Transfer) ৬০০ কিলোমিটার দূরে অপেক্ষাকৃত গ্যারেজ পোস্টিং জলপাইগুড়ির ডিআইবিতে পোস্টিং করা হল। অপরদিকে, দক্ষিণ ২৪ পরগনার কাকদ্বীপের আইসি (IC) সুজয় বিশ্বাসকে পাঠানো হয়েছে রাজ্য পুলিশের আইবি-তে। মুর্শিদাবাদের খড়গ্রামের সিআই সৌম্য বন্দ্যোপাধ্যায় যাচ্ছেন বসিরহাটে।

বুধবার রাতে একটি নির্দেশিকা জারি করা হয় রাজ্য পুলিশের (West Bengal Police) পক্ষ থেকে। যেখানে দেখা যায় লিটন বাদ দিয়েও আরও একাধিক থানার আধিকারিকদের বদল করা হয়েছে এ দিক থেকে ও দিক। সিউড়ির আইসি সঞ্চয়ন বন্দ্যোপাধ্যায়কে পাঠানো হয়েছে হাওড়া জিআরপিতে। আর রামপুরহাট থানার আইসি সুকমল ঘোষকে হাওড়া পুলিশ কমিশনারেটে বদলি করা হয়েছে৷ এ দিকে, সিউড়ি থানার দায়িত্বে এলেন পূর্ব বর্ধমান-এর সার্কেল ইনস্পেক্টর শৈলেন্দ্র উপাধ্যায় এবার সামলাবেন সিউড়ি থানা। আর রামপুরহাটের দায়িত্ব পড়েছে বীরভূম সাইবার ক্রাইম থানার আইসি সৌম্য দত্তের। তবে এখনও বোলপুরের কে দেখবেন তা জানানো হয়নি। কাকদ্বীপের আইসি (IC) সুজয় বিশ্বাসকে পাঠানো হয়েছে রাজ্য পুলিশের আইবি-তে। মুর্শিদাবাদের খড়গ্রামের সিআই সৌম্য বন্দ্যোপাধ্যায় যাচ্ছেন বসিরহাটে।

আরও পড়ুন:শহরে শুটআউট, সুশান্ত ঘোষের বাড়ির অদূরে চলল গুলি

মাস ছয়েক আগে অনুব্রত মণ্ডল ও বোলপুর থানায় IC লিটন হালদারের একটি অডিও ক্লিপ ভাইরাল হয়। সেই অডিও ক্লিপে শোনা যায় আইসি লিটন হালদারের পরিবারকে নিয়ে অশ্লীল ভাষায় গালিগালাজ করছেন অনুব্রত মণ্ডল। বিষয়টি প্রকাশ্যে আসতেই জল ঘোলা হয়। দলের নির্দেশ অনুযায়ী অনুব্রত মণ্ডলকে ক্ষমা চাইতে হয়। অনুব্রত মণ্ডলের বিরুদ্ধে ভারতীয় ন্যায় সংহিতার নির্দিষ্ট ধারায় মামলা রুজু করে বোলপুর থানা পুলিশ। অনুব্রতকে থানায় ডেকে জিজ্ঞাসাবাদ করে তদন্তকারী অফিসার বোলপুরের মহকুমা পুলিশ আধিকারিক। অনুব্রত বোলপুর আদালত থেকে জামিন নেন। দল এবং সরকারকে চরম অস্বস্তিতে পড়তে হয় অডিও ভাইরাল নিয়ে। মুখ্যমন্ত্রী জেলা সফরে এসে চূড়ান্ত অসন্তোষ প্রকাশ করেন। ঘটনার ছয় মাসের মধ্যেই বদলি বোলপুর থানার আইসি। তাও আবার সরাসরি থানার আইসি থেকে গ্যারেজ পোস্টিং জেলা পুলিশের গোয়েন্দা শাখায়।

অন্য খবর দেখুন